《秋日饮李相国园亭》
清代·王廷璧

山容全入画，老树动秋香。露叶萤光湿，风巢鹤梦凉。

茶烟生暗竹，酒气霭回廊。莫拟平泉侈，卢鸿一草堂。

作者简介：河南祥符人，字昆良。顺治九年进士，分刑部任部曹。康熙初擢越东少参。旋因言将兵扰民事左迁汀州。十二年擢西凉庄兵备道。寻病卒。有《珠树堂文集》、《聚远楼诗集》。